Навасады (Баранавіцкі раён)

Наваса́ды (, ) — вёска ў Баранавіцкім раёне Брэсцкай вобласці. Уваходзіць у склад Малахавецкага сельсавета. Размешчана за 25 км ад Баранавіч, за 12 км ад чыгуначнай станцыі Лясная на лініі Баранавічы—Брэст. Насельніцтва 70 жыхароў, 35 гаспадарак (2005).

 Гісторыя 
Паводле перапісу 1897 годзе ў Востраўскай воласці Навагрудскага павета Мінскай губерні, дзейнічалі хлебазапасны магазін, школа граматы, крама, карчма. Побач з вёскай знаходзіўся маёнтак.

З 1921 года ў складзе Польшчы, у Востраўскай гміне Баранавіцкага павета Навагрудскага ваяводства.

З 1939 года ў БССР. З 15 студзеня 1940 года ў Навамышскім раёне Баранавіцкай, з 8 студзеня 1954 года Брэсцкай абласцей, з 8 красавіка 1957 года ў Баранавіцкім раёне.

У Вялікую Айчынную вайну з канца чэрвеня 1941 года да ліпеня 1944 года вёска акупіравана нямецка-фашысцкімі захопнікамі.

Да 26 чэрвеня 2013 года вёска ўваходзіла ў склад Уцёскага сельсавета.

 Інфраструктура 
Працуе магазін.

 Насельніцтва 
 XIX стагоддзе:
 1897 — 105 двароў, 732 жыхары.
 XX стагоддзе:
 1909 — 62 двары, 401 жыхар, у маёнтку — 4 двары, больш за 40 жыхароў.
 1921 — 68 дамоў, 233 жыхары.
 1959 — 21 жыхароў.
 1970 — 252 жыхары.
 1998 — 53 двары, 81 жыхар.
 XXI стагоддзе:
 2005 — 70 жыхароў, 35 гаспадарак.

 Славутасці 
 Страчаная спадчына 
 Капліца.

 Літаратура 


 Спасылкі 

Катэгорыя:Малахавецкі сельсавет
Катэгорыя:Населеныя пункты Баранавіцкага раёна